钦定古今图书集成/明伦汇编/闺媛典/第027卷 > 皇清 > 吴国对妻陈氏
## 钦定古今图书集成/明伦汇编/闺媛典/第027卷 > 皇清 > 吴国对妻陈氏

按《滁州志》：“陈氏，侍读吴国对妻，同邑陈光寓女，赠安人。生而端重，寡言笑，授内则女史，能识大义与姊妹，其鍼黹镇日无怠。及归吴，对尚为诸生，困甚，氏力作以资，给膏火，俾对勤学为文章。性至孝，事姑烹饪必亲，匕箸必洁。稍不豫，私室不敢进食，闾阎共称孝妇。早卒，不及见对致通显。对继娶汪氏，亦以贤淑称。”